
Sukob HVO-a i ABIH u Prozoru, u listopadu 1992." 


DAVOR MARIJAN 
Hrvatski institut za povijest, Zagreb, Republika Hrvatska 


Iako nije bio prvi sukob između HVO-a i ABiH, sukob u Prozoru iz listo- 
pada 1992. općeprihvaćeno je mjesto za početak hrvatsko — muslimanskog 
(bošnjačkog) rata koji je navodno izazvao HVO, kao i agresije Republike 
Hrvatske na Bosnu i Hercegovinu. Na temelju arhivske građe obiju strana, 
autor zaključuje da je takvo stajalište neodrživo i da je posljedica uspješ- 
nog promidžbenog djelovanja muslimanskih (bošnjačkih) institucionalnih i 
izvaninstitucionalnih struktura. 


Ključne riječi: Hrvatsko vijeće obrane, Armija Bosne i Hercegovine, Prozor 


Zemljopisno i političko okružje 


Prozor je gradić smješten u gorskom području sjeverne Hercegovine i u 
hrvatskome nacionalnom korpusu poznatiji je kao središte Rame. Nalazi se 
na prometnici koja spaja Hercegovinu s Bosnom i koja vodi od Bugojna i 
Gornjeg Vakufa prema Jablanici i Konjicu, odnosno Mostaru. Po popisu sta- 
novništva iz 1991. u 56 naselja na području općine, živjelo je 19.760 ljudi. 
Hrvata je bilo 12.259, a Muslimana 7.225. Udio ostalih nacionalnosti bio je 
zanemariv. U općinskom središtu bilo je 3.566 stanovnika, od kojih 2.199 
Muslimana i 1.199 Hrvata. Veća hrvatska zajednica s 1.618 ljudi bila je u selu 
Rumboci, koje je po veličini bilo drugo naselje u općini. Sela su najvećim 
dijelom bila hrvatska s tim da su muslimanska bila grupirana u istočnom i 
jugoistočnom dijelu općine prema općinama Jablanica i Konjic.! 

U kojoj je mjeri prošlost, prije svega Drugi svjetski rat, odredila sukob u 
Prozoru, nije lako reći. Povijest socijalističke Bosne i Hercegovine je nepo- 
znanica i o ovom razdoblju imamo tek poneki fragment koji upućuje na 
međunacionalne odnose između Hrvata i Muslimana. Ramski Hrvati bili 


* Dokumenti kod kojih nije navedeno mjesto pohrane autor posjeduje u preslikama ili 
prijepisima. 

' Stanovništvo Bosne i Hercegovine: narodnosni sastav po naseljima, Državni zavod za stati- 
stiku, Zagreb 1995., 204-207, prikaz LXIX. 

su čvrsto uz opciju Nezavisne Države Hrvatske. S točke gledišta Hrvata, 
odnosno jednoga katoličkog svećenika iz svibnja 1992., moglo bi se zaklju- 
čiti da su ramski Muslimani tijekom Drugoga svjetskog rata na vrijeme pre- 
poznali pobjednika i prešli u njegove redove.“ Od njihova za borbu spo- 
sobnog stanovništva osnovana je u travnju 1944. partizanska 17. krajiš- 
ka (Muslimanska) brigada kao jedna od rijetkih partizanskih postrojba s 
većinskim muslimanskim sastavom. Bilo je to više nego dovoljno da odre- 
di pobjednike i gubitnike u Drugom svjetskom ratu. U jednom izvješću iza- 
slanstva Centralnog komiteta KP] iz ožujka 1948. Prozor je posebno nagla- 
šen kao područje loših međunacionalnih odnosa i to od privilegiranih 
Muslimana prema Hrvatima.“ 


S prvim demokratskim izborima u Bosni i Hercegovini nakon Drugoga 
svjetskog rata, održanim 1990. otvorena je nova stranica u povijesti Rame. 
Izbori su održani 18. studenog i na njima je pobijedila koalicija nacionalnih 
stranaka: muslimanska Stranka demokratske akcije (SDA), Srpska demo- 
kratska stranka (SDS) i Hrvatska demokratska zajednica (HDZ). Na izbo- 
rima u Prozoru na listi HDZ-a izabran je 31 odbornik, listi SDA 14 odbor- 
nika i na listi Saveza komunista BiH — Socijalističkoj demokratskoj partiji, 
tri odbornika.? Vlast je postala HDZ-ova i prema ocijeni iz jednoga musli- 
manskog dokumenta iz 1993., provođena je u naglašenome hrvatskom inte- 
resu.* 


Pogoršanje sigurnosnog stanja u Hrvatskoj od ljeta 1990. i zatim rat u 
drugoj polovici 1991. nepovoljno se odrazio na ukupno stanje u Bosni i 
Hercegovini. Muslimansko političko vodstvo je zauzelo stajalište da se ne 
miješa u hrvatsko-srpski sukob što je značilo da se postavilo kao da ne 
razumije prirodu sukoba i ulogu Bosne i Hercegovine u njemu. Bosna i 
Hercegovina je poslužila kao poligon za srpski pohod na Hrvatsku, u kojem 
je dio njezinih građana srpske nacionalnosti odigrao zapaženu ulogu. Isto 


? “Muslimani ostaju Muslimani. Dok su naši skupljali oružje i brinuli se o obrani Rame 
oni su sjedili po kafićima i koješta maštali. Došlo je vrijeme da se kaže tko je tko? Nema 
više krpanja uz nas. Izdali su nas tako i u prošlom ratu, 1941. svi ustaše, a 1945. svi partizani. 
Dosta je toga“ Iz kronike ramskog samostana 1992., Ramski zbornik 2000., Ramska zajednica, 
Zagreb 2000., 187. 


* “Krajiške brigade" Vojna enciklopedija, Redakcija Vojne enciklopedije, Beograd, sv. 4., 
1972.?, 686. 


“ Ivo LUČIĆ, Sigurnosna politika Socijalističke Republike Bosne i Hercegovine 1945. - 
1990., Filozofski fakultet u Zagrebu, 2005., 62-63 (Neobjavljeno, doktorska disertacija). 


* Opštinska izborna komisija, Izborna jedinica Prozor, Br. 01-031-55-2 od 20. 11. 1990., 
Izvještaj o rezultatima izbora odbornika u Skupštinu opštine Prozor. Prijepis izvješća u 
Ramski zbornik 2000., 183-184. 


* Stranka demokratske akcije, Opštinski štab odbrane, Odbor za povratak legalnih organa 
i prognanih lica, Prozor - Jablanica od 12. 3. 1993., Informacija o situaciji u opštini Prozor 
prije i poslije brutalne agresije HVO i HV od 23/24. 10. 1992. g. i položaj muslimanskog naro- 
da u vezi s događajima. Gotovo istovjetan dokument, ali s nadnevkom od 12. 1. 1993. objav- 
ljen je u lošem faksimilu kod Mustafa HERO, Prozor: 1992.-1995.: hronika zločina, Fondacija 
“Makljen' Sarajevo 2003., 169-181. 

tako je dio građana hrvatske nacionalnosti dragovoljno sudjelovao u ovom 
ratu, no to je bila značajno manja brojka.“ Rezultat je bio posvemašnji krah 
republike, gubljenje vjerodostojnosti središnjih tijela vlasti i međunacional- 
ne podjele koje su vrhunac imale u osnivanju srpskih autonomnih oblasti i 
Hrvatske zajednice Herceg-Bosna.* 


Stanje u općini Prozor tijekom 1991. bilo se je slično onom u ostalim 
bosanskohercegovačkim općinama s većinskim hrvatskim stanovništvom s 
kojima je općina Prozor graničila ili koje su bile u bliskom susjedstvu. Pod 
ovim u prvom redu mislimo na općine duž republičke granice Hrvatske i 
Bosne i Hercegovine, od Livna do Čapljine. Rat koji je protiv Hrvatske vodi- 
la JNA i Srbi imao je odraza i na Prozor, ponajprije u vidu zaoštravanja 
sigurnosnog stanja i pogoršanja međunacionalnih odnosa. U Informaciji o 
stanju javnog reda i mira u 1991. komandir Stanice javne bezbjednosti (SJB) 
Prozor, Midhad Čatić, napisao je da je stvoreno 


“takvo međunacionalno nepovjerenje koje je uslovljavalo nove pojavne 
oblike narušavanja javnog reda i mira, uznemiranje i paniku među stanov- 
ništvom. Njihovi manifestacioni oblici su organizovanje naoružanih straža, 
kontrola vozila i putnika, pregrađivanje putnih pravaca, te pucanje iz vatre- 
nog oružja, dezinformacije, a posebno prisutnost i vježbe paravojnih for- 
macija na području opštine Prozor i osnivanje i djelatnost Hrvatske stran- 
ke prava u Prozoru? 


Nakon nemira i burnih događaja u prvim danima svibnja 1991. u 
Hrvatskoj (Split, Zadar, Vukovar), počeo je pokret snaga JNA iz Bosne i 
Hercegovine prema Hrvatskoj. Hrvatsko pučanstvo zapadne Hercegovine 
blokiralo je kraj Pologa na prometnici Mostar - Široki Brijeg veću oklopno- 
mehaniziranu kolonu JNA koja je sukladno zamisli za uporabu JNA u pla- 
novima za izvanredne prilike namjeravala preko Imotskog doći do Splita." 
Istovremeno je iz smjera Banjaluke na Kupreško polje stigla slična skupina 
JNA. Na vijest da ova kolona namjerava “poduzimati vojne aktivnosti kao 
odgovor na zaustavljanje kolone u Širokom Brijegu? skupina od “više stoti- 
na uglavnom hrvatske nacionalnosti“ blokirala je put Prozor - Tomislavgrad 
iznad sela Varvare u “cilju onemogućavanja prolaska vojne kolone koja se 


smjestila na Kupresu“! 


" Davor MARIJAN, “Vještački nalaz: o ratnim vezama Hrvatske i Bosne i Hercegovine 
(1991.-1995.)" Časopis za suvremenu povijest (dalje ČSP) 36/2004., br. 1., 214-217. 

* Usp. Mladen ANČIĆ, Tko je pogriješio u Bosni, Crkva na kamenu, Mostar 2001.2, 97-99. 

9 Centar službi bezbjednosti Mostar, Stanica javne bezbjednosti Prozor, Januar 1992., 
Informacija o stanju javnog reda i mira na području opštine Prozor u 1991. godini. 

'* Davor MARIJAN, “Jugoslavenska narodna armija u agresiji na Republiku Hrvatsku 
1990.-1992. godine", ČSP, 33/2001., br. 2, 299-300; Pismohrana Protuobavještajne agencije 
Republike Hrvatske: Komanda RV i PVO, Odeljenje bezbednosti, SP br. 4-214 0d 11.6. 1991., 
Informacija UB SSNO. 


"' Centar službi bezbjednosti Mostar, Stanica javne bezbjednosti Prozor, Januar 1992., 
Informacija o stanju javnog reda i mira na području opštine Prozor u 1991. godini. 

Nakon ovog incidenta na cijelom području općine Prozor “dolazi do 
samoorganizovanja civila koji drže straže oko svojih sela a bilo je i slučaje- 
va zaustavljanja putničkih vozila, autobusa i dr. od strane naoružanih civila“ 
Skupina civila Hrvata je u Prozoru polupala sve ćirilične natpise, pa je i SJB 
pristala da natpis skloni sa zagrade nakon prijetnji da će i on biti slupan.!* 
Prema istom izvoru, bilo je i kasnije sličnih incidenata, napose prema svemu 
što je bilo u svezi s JNA i TO, bilo da je riječ o pokušaju dolaska pripadni- 
ka ovih snaga u Prozor, bilo u slučajevima prolaska prometnicom Prozor 
— Gornji Vakuf ili Prozor — Jablanica. Dio ovakvih postupaka u kojima je 
očito bilo i prevelikoga nacionalnog naboja s negodovanjem je primljen od 
Muslimana. I policija je, prema tvrdnjama njezina zapovjednika, pristala na 
“pravila igre pa je u pojedinim slučajevima prešla preko nekih izgreda, što 
znači da nije podnosila zahtjeve za neke izgrede, odnosno zahtjeve za pokre- 
tanje prekršajnih postupaka.!? To je također pokazatelj urušavanja sustava 
na mikrorazini. 


Rat u Hrvatskoj ušao je u fazu smirivanja nakon što je 2. siječnja 1992. u 
Sarajevu potpisano primirje između Republike Hrvatske i JNA. Prvi suko- 
bi između Hrvata i Srba u ožujku iste godine bili su vjesnici velikog i krva- 
vog rata u BiH. Počinjali su na etnički miješanim teritorijima gdje se nitko 
nije mogao nametnuti na miran način i bez borbe. Jedno od tih mjesta bio 
je i Kupres. Nakon poraza Hrvatskog vijeća obrane (HVO) u borbama za 
Kupres, Rama je postala granično područje prema snagama Kninskog kor- 
pusa JNA, a od lipnja 1992. godine 2. krajiškog korpusa Vojske Republike 
Srpske (VRS).'* 

Ratni događaji u proljeće i ljeto 1992. protekli su u transformaciji JNA u 
VRS i nastojanjima bosanskohercegovačkih Srba da se u što kraćem roku i 
uz manje žrtve realizira osnovni cilj - uzeti što više teritorija. Zahvaljujući 
djelovanju Hrvatske vojske i HVO-a, to je dijelom uspjelo. Hrvati su one- 
mogućili potpunu realizaciju projekta, vezali uz sebe glavninu VRS što je 
u konačnici omogućilo da se i Muslimani održe u područjima na kojima 
su inače bili većina.'* Smirivanjem rata u BiH i njegovim ulaskom u fazu 
malih pomaka na ratištu, stalna netrpeljivost između HVO-a i musliman - 
skih oružanih snaga (Teritorijalne obrane, odnosno kasnije Armije Bosne 
i Hercegovine - ABiH) izbijala je na vidjelo u povremenim sukobima koji 
nisu izazivali veću pozornost javnosti. No, tek je sukob u Prozoru izazvao 
dovoljnu medijsku pažnju i kasnije postao kamen temeljac za tvrdnje da u 
njemu treba tražiti početak muslimansko (bošnjačko) - hrvatskog rata koji 
je obilježio 1993. i početak 1994. godine. 


12 Isto. 
13 Isto. 


'* Detaljan prikaz borbi za Kupres u: Davor MARIJAN, Smrt oklopne brigade, Naklada Zoro, 
Zagreb 2002., 83-136. 


"5 D. MARIJAN, “Vještački nalaz: o ratnim vezama Hrvatske i Bosne i Hercegovine (1991.- 
1995)? 225. 

Organizacija snaga i obrane 


Hrvati u Rami bili su većinsko pučanstvo koje se zbog rata u Hrvatskoj 
brže i bolje organiziralo od Muslimana. Za razliku od Muslimana, Hrvati nisu 
imali problema s određenjem prema karakteru rata u Hrvatskoj i protivniku, 
što je izravno utjecalo na stupanj spremnosti za rat u BiH. Muslimani su ih 
kasnije, odnosno nakon sukoba, optuživali da je oružje nabavljano sredstvi- 
ma općine i isključivo dijeljeno Hrvatima.'* Veće količine oružja u Prozor su 
stigle nakon osvajanja skladišta JNA Ljuta kraj Konjica. Prozor je dobio tre- 
ćinu ratnog plijena, oko 1.100 komada raznih vrsta oružja (nije jasno jesu li 
dobili samo 417 cijevi).'“ Muslimani su tražili da Hrvati, jer su dijelom bili 
naoružani, pristanu na raspodjelu 60:40 u korist Muslimana, odnosno i 70 
posto jer je držano da su Hrvati u tom postotku naoružani. 


Općinski stožer HVO-a Prozor osnovan je u proljeće 1992. i do sredi- 
ne ljeta bio je u sastavu vojnih snaga HVO-a za srednju Bosnu.!* Prema 
podjeli HVO-a na operativne zone od 31. kolovoza 1992., Prozor je ušao u 
sastav Operativne zone Sjeverozapadna Hercegovina (OZ SZH) čije je sje- 
dište bilo u Tomislavgradu.“ Manevarska struktura (satnije i bojne) poče- 
la se osnivati sredinom svibnja.“ Zapovijed za osnivanje brigade u Rami, 
Odjel obrane HVO-a izdao je 16. rujna 1992. Do tada je obrana organizira- 
na pod zapovijedanjem Općinskog stožera HVO-a i u tradiciji nekadašnje 
Teritorijalne obrane.“ Prema zabilješci iz osobnog dnevnika generala HVO- 
a Željka Šiljega od 8. studenoga 1992., brigada Rama imala je oko 1500 ljudi 
i držala je crtu duljine oko 10 kilometara.“ 


Muslimani su na organizaciji obrane počeli raditi tek krajem ožujka 1992., 
nakon što je Izvršni odbor SDA Prozor na sjednici održanoj 28. ožujka donio 
Odluku o “formiranju jedinica TO muslimanskog naroda". Odluka je obra- 


'* Stranka demokratske akcije, Opštinski štab odbrane, Odbor za povratak legalnih organa i 
prognanih lica, Prozor - Jablanica od 12. 3. 1993., Informacija o situaciji u opštini Prozor prije 
i poslije brutalne agresije HVO i HV od 23/24. 10. 1992. g. i položaj muslimanskog naroda u 
vezi s događajima. 

'7 Hrvatski državni arhiv, Zbirka dokumenata o ratu u Bosni i Hercegovini (dalje HDA, 
ZDRBiH): Esad Bektaš od 6. 7. 1992., Izvještaj o radu u stranci SDA Prozor; HDA, ZDRBiH: 
Specifikacija naoružanja izuzetog iz Konjica. 

'* HDA, ZDRBiH: Krizni štab muslimanskog naroda opštine Prozor od 11. 5. 1992., 
Obavijest i trebovanje. 

" HDA, ZDRBiH: Ratni dnevnik Glavnog stožera OS HZ Srednja Bosna, zabilješka za 6. 
8. 1992. 

2 HVO, Glavni stožer, Str. pov. br. 01-2054/92 od 31. 8. 1992., Formiranje operativnih zona, 
zapovijed. 

2 HDA, ZDRBiH: Izvješće sa sjednice zapovjedništva održane 11. svibnja 1992. godine u 
16%h; HDA, ZDRBiH: Izvješće sa sastanka zapovjedništva održanog 13. svibnja 1992. godi- 
ne s početkom u 19%h. 

?? HDA, ZDRBiH: HVO, Odjel obrane, Br. 03-78/92 od 16. 9. 1992., Formiranje brigada, 
zapovijed. 

2 Dnevnik Željka Šiljega od 8. 11. 1992. 

zložena tvrdnjom da nije uspio pokušaj formiranja zajedničke TO obrane 
općine Prozor, pa je donesena odluka da se osnuju postrojbe Muslimana 
“radi zaštite svog naroda“ Za pripremne radnje Izvršni odbor je zadužio 
Muharema Šabića, Fudu Hadžića i Mustafu Heru. Njihova je obveza bila da 
u što kraćem roku naprave plan obrane i osnuju postrojbe.** Prema vojno- 
teritorijalnoj podjeli TO SR BiH, Prozor je bio u sastavu Okružnog štaba TO 
Mostar. Osnivanjem muslimanske TO, Prozor je tek sredinom srpnja dobio 
zapovijed da se Štab TO preustroji u Općinski štab obrane i privremeno 
podredi Okružnom štabu obrane Zenica. Krajem istog mjeseca nad snaga- 
ma TO u Prozoru proširene su ingerencije Prve taktičke grupe (TG-1) pri- 
vremene formacije, koja je prvotno osnovana za koordiniranje i djelovanje 
nad muslimanskim snagama na području Konjica, Jablanice i Pazarića.“* Na 
osnovi odluke Predsjedništva Republike Bosne i Hercegovine o vojno-teri- 
torijalnoj podjeli Republike Bosne i Hercegovine osnovan je okružni štab 
obrane Mostar. U njegov sastav ušao je i Općinski štab obrane Prozor. O 
tome je 25. rujna 1992. općinske štabove obrane obavijestio zapovjednik 1. 
mostarske brigade ABiH Arif Pašalić.?* 


Oko osnutka i participiranja Muslimana u obrani Prozora od ugroze s 
područja Kupresa malo je podataka, a uz to su i kontradiktorni. Prema hrvat- 
skim dokumentima može se zaključiti da su tek od sredine svibnja 1992. 
Muslimani počeli davati svoj prilog obrani Rame i to na njihovo inzistira- 
nje. Jedan takav sastanak je održan 11. svibnja i na njemu je dogovoreno da 
će sljedećeg dana biti poznat broj ljudi koji se može angažirati.“ Dan kasnije 
navodno je jedan dio Muslimana pokazao volju da stupi u redove HVO-a.? 
Na sastanku HVO-a održanom 13. svibnja zabilježeno je da konačna potvr- 
da nije sigurna jer dio Muslimana nije bio siguran da može prihvatiti HVO- 
a pa su tražili Hrvatsko-muslimansko vijeće obrane, pa je konačna odluka 
obećana 14. svibnja.“ Iz izvješća s ovog sastanka nije moguće zaključiti na 
čemu se temeljilo muslimansko nepovjerenje. Na ovom je sastanku pred- 
stavnik Muslimana M. Šabić predložio da Muslimani osnuju svoju briga- 


"“ HDA, ZDRBiH: SDA Prozor, Br. 01-17/92 od 29. 3. 1992., Odluka o formiranju TO 
Muslimanskog naroda. U jednoj kasnijoj informaciji Foruma “Prognanih" muslimanskih 
organizacija iz Prozora, tvrdi se da je dogovoreno da 16. travnja počne rad zajedničkog Štaba 
obrane općine Prozor, te da je nakon neuspjeha u njegovom formiranju osnovan posebni 
muslimanski Štab TO. Tvrdnja očito nije istinita. Opština Prozor, Forum “Prognanih" musli- 
manskih organizacija, Br. 02-11/92 od 14. 11. 1992., Informacija o situaciji u opštini Prozor i 
položaju muslimanskog naroda u vezi s događajima od 23. i 24. 10. 1992. g. 


#5 Opština Prozor, ABiH, Opštinski štab odbrane, Br. 1-01-63/92 od 30. 7. 1992. 


?* Komanda 1. mostarske brigade, Dj. br. 604-1 od 25. 9. 1992., Formiranje okružnih štabo- 
va odbrane. 


?" HDA, ZDRBiH: Izvješće sa sjednice zapovjedništva održane 11. svibnja 1992. godine u 
16h. 


2 HDA, ZDRBiH: Izvješće sa treće sjednice zapovjedništva održane 12. svibnja 1992. godi- 
ne u 16*h. 


? HDA, ZDRBiH: Izvješće sa sastanka zapovjedništva održanog 13. svibnja 1992. godine s 
početkom u 19%h. 

du, što predstavnik HVO-a bojnik Ivan Anđelić nije prihvatio, “pa je posti- 
gnut dogovor o zajedničkoj odnosno izmiješanoj vojsci, tj. na položajima će 
biti raspoređen svak na svojoj teritoriji“ Postignut je dogovor i o osnivanju 
ratnog zapovjedništva.“ Dogovoreno je realizirano, samo dijelom. Postojala 
je zajednička logistika i vojna policija.?' U jednom izvješću HVO-a iz prvih 
dana lipnja piše: 

“U Prozoru je do sada uključeno u postrojbe HVO oko 150 do 200 
Muslimana prvenstveno iz sela sa većinskim Hrvatskim pučanstvom. 
Muslimani su formirali svoj Štab TO u koji su ušli dosadašnji radnici Državne 
sigurnosti ili su navodno radili za KOS. Formirali su čisto Muslimanske 
postrojbe i raspoređuju ih na manje opasne i manje značajne položaje mimo 
zahtjeva HVO Prozor. Da bi se uključili u HVO navodno čekaju politič- 
ke odluke na nivou BiH. Jedino je zajednička vojna policija. Neprihvaćaju 
postotak učešća u Općinskom stožeru HVO Prozor proporcionalno struk- 
turi stanovništva (70:30)? 


Muslimansko-hrvatske suprotnosti u BiH i njihov odraz na Prozor 


Muslimansko-hrvatski rat u 1993. i 1994. rezultat je postojanja dviju para- 
lelnih političkih i vojnih struktura u središnjem dijelu Bosne i sjeverozapad- 
ne Hercegovine. Rat je prije svega rezultat dviju različitih politika, odnosno 
pogleda na uređenje BiH. Muslimanska politička elita pokušavala je završiti 
proces konstituiranja nacije stvaranjem nacionalne države, a hrvatska poli- 
tička elita htjela je (posebno nakon uništenja kompleksa sela Ravno) očuva- 
ti svoj nacionalni identitet zalažući se za nacionalni suverenitet i teritoriza- 
ciju. Muslimani su držali legalnim i legitimnim sustav koji je u drugoj polo- 
vici 1991. zakazao i prestao funkcionirati. Hrvati su, pak, osnovali svoj para- 
lelni sustav čiji je cilj bila teritorijalna i nacionalna jedinica, pa nisu prihva- 
ćali muslimanski povratak na rješenje koje je prije otvorenog rata doživje- 
lo slom. Dvojnost pogleda, a time i ponašanja, dolazili su do izražaja u onim 
sredinama gdje broj jednih nije bio dovoljno velik za prevagu nad drugima. 
Na takvim područjima nije se ni jedna strana mogla uvjerljivo nametnuti onoj 
drugoj. Skoro svi sukobi iz 1992. koji prethode otvorenom hrvatsko-musli- 
manskom ratu dogodili su se na takvim područjima. Postojanje dviju poli- 
tičkih i vojnih organizacija stvaralo je nesporazume, nepovjerenje i na kraju 
je postalo temeljni preduvjet za rat. Do njega je i došlo kada su Muslimani 
vojnički ojačali i kada je srpska ofenziva oslabila. Već sredinom lipnja 1992. 


* HDA, ZDRBiH: Izvješće sa sastanka zapovjedništva održanog 15. svibnja 1992. godine s 
početkom u 19%h. 


" HVO, Načelnik za saz. posl. Sektor S/Z Hercegovina, Str. pov. br. 379/92 od 9. 10. 1992., 
Saznajno izvješće. 

** HVO, Načelnik za saz. posl. Sektor S/Z Hercegovina, Str. pov. br. 44/92 od 9. 6. 1992., 
Saznajno izvješće. 

obavještajna tijela HVO-a predviđala su da podizanje razine naoružavanja 
i opremanja Muslimana sve više stvara “probleme za postrojbe HVO na 
ovom području i potencijalnu opasnost da dođe do međusobnog sukoba? 


U Rami su Hrvati imali apsolutnu većinu, no Muslimani su bili brojniji u 
susjednim općinama Konjicu, Jablanici i Gornjem Vakufu, što je utjecalo i na 
ponašanje ramskih Muslimana i zauzimanje stajališta da neće prihvatiti hrvat- 
sku prevlast i politiku Hrvatske zajednice Herceg - Bosne. Unatoč nacional- 
noj netrpeljivosti i povremenim incidentima, u Prozoru dulje vrijeme nije bilo 
sukoba većeg značaja, što znači da je bez obzira na sve što se kasnije dogo- 
dilo na obje strane bilo želja i nastojanja da se on izbjegne. Povoda je bilo 
dovoljno, između ostalog i zbog neposrednog susjedstva jedne od najkritični- 
jih točki u odnosima Hrvata i Muslimana, Gornjeg Vakufa. U drugoj polovi- 
ci lipnja došlo je i do sukoba između Hrvata i Muslimana u ovom gradiću. 
Lokalni HVO je predviđao da je to samo uvod u nove sukobe, čemu je pri- 
donijela i brojka od oko 12.000 izbjeglica iz Donjeg Vakufa “pa ukoliko se još 
naoružaju, onda ne da prijeti opasnost samo našoj općini nego i susjednim 
(Bugojno, N. Travnik, Travnik) a naš je zaključak da smo im mi prvi nepri- 
jatelj pa tek onda četnici“** Moglo se i očekivati da će se stanje u Gornjem 
Vakufu postupno prenijeti i u Ramu. HVO Prozor je to nastojao onemo- 
gućiti, zbog čega je pojačao maksimalan nadzor “na svim ulazno-izlaznim 
punktovima prema Konjicu, Jablanici i G. Vakufu jer postoji opasnost o pre- 
nošenju takvog stanja na našu općinu“* Sukob se nije proširio, a ove općine 
su bile stalan izvor mogućih sukoba. Međunacionalni incidenti u Rami su 
postojali sve češći, napose na području mjesne zajednice Uzdol. Izazivanje 
incidenata HVO je pripisivao pripadnicima TO iz sela Here, Kute i Šćipe, pa 
je ocijenjeno da ako se nešto ne poduzme, samo će biti pitanje dana kad će 
izbiti.?* 

Značajan dio neslaganja, što je vodilo prema oružanom sukobu, bio je 
u nefunkcioniranju središnjih tijela vlasti. U Prozoru nije osnovana općin- 
ska vlada (civilni HVO) zbog neodziva Muslimana. Prema mišljenju HVO- 
a, lokalni zapovjednik ABiH M. Šabić nije bio sposoban nadzirati stanje u 
Štabu obrane i stvari su mu polako izmicale iz ruku. Bilo je optužbi na pred- 
sjednika SDA i zapovjednika policijske postaje kojima je zamjereno da nisu 
za suradnju. Zaključeno je da se odnos s Muslimanima pogoršava, što je s 
iznimkom Livna i Tomislavgrada bila značajka cjelokupne Operativne zone 
Sjeverozapadna Hercegovina." Krupan kamen spoticanja bio je problem 
školske godine, odnosno programa po kojem će se raditi u školama. Izvršni 


? HVO, Načelnik za saz. posl. Sektor S/Z Hercegovina, Str. pov. br. 47/92 od 14. 6. 1992., 
Saznajno izvješće. 

* HZ H-B, Općinski stožer HVO Gornji Vakuf, Str. pov. br. 1-5/4-2/92 od 22. 6. 1992., 
Izvješće o zbivanjima na području naše općine za dan 20., 21. 6. 1992. g. 

5 HDA, ZDRBiH: HVO, Stožer Prozor od 23. 6. 1992. 

%* HVO, Općinski stožer Prozor, SIS, Br. 02-07/92 od 19. 8. 1992., Izvješće. 


? HDA, ZDRBIH: HVO, Zap. OZ SZ Hercegovina, Str. pov. br. 12/92 od 18. 9. 1992., Izvješće 
o stanju u OZ. 

odbor SDA je 28. rujna ratnom predsjedništvu SO Prozor uputio dopis s 
protestom i stajalištem da se “Muslimani regije Srednja Bosna i Hercegovina 
neće pridržavati odluka koje se provode pod firmom HZ HB*"* Ovaj pro- 
blem ostao je neriješen i u danima nakon sukoba.?? 


Prema tvrdnjama Muslimana 27. kolovoza dogodio se značajan i za kasni- 
je odnose znakovit incident. HVO je optužen za napad na “objekte viđeni- 
jih i bogatijih Muslimana i tom prilikom oštećeno je četrnaest objekata. [...] 
napad obrazložen od strane predstavnika hrvatskog naroda da se radi o nji- 
hovim ekstremistima kojima oni ne mogu ništa (vođa pomenutog događa- 
ja Marinko Beljo je trenutno zapovjednik Stožera HVO brigade “Rama?)"“ 
Iz dokumenata HVO-a nije moguće zaključiti što se dogodilo tog dana, osim 
priznanja da se dogodio teži incident “između pripadnika HOS-a i pripad- 
nika TO-a Prozor čiji je ishod nekoliko oštećenih zgrada te pet lakše ranje- 
nih lica““' U ovom incidentu Muslimani su vidjeli najavu hrvatskog napa- 
da, pa je Komanda TG-1 ABiH 28. kolovoza, a nakon konzultacija sŠVK OS 
BiH, naredila da se “sve snage OS Prozor sa zajedničkih položaja i napraviti 
obrambenu liniju neposredno ispred grada prema pravcu očekujućeg poku- 
šaja prodora neprijatelja u grad", da se evakuiraju Muslimani iz “sela: Varvara, 
Kovačevo polje, kao i ostale zaseoke te izvršiti razmještaj po gradu Prozoru 
do daljnjeg“, da se pripremi zaprječivanje “prilaznih puteva klasičnim sred- 
stvima, za slučaj pokušaja prodora oklopnih jedinica“ te da se pokuša “preko 
Ratnog predsjedništva Prozor i općinskog stožera HVO Prozor postići usa- 
glašavanje odvojenih obrambenih linija"** Ova je naredba pokazatelj pot- 
punog nepovjerenja prema Hrvatima, koji su tretirani kao vojni protivnik. 
Stoga ne čudi da je Općinski štab obrane Prozor 1. rujna dao nalog da se 
izradi plan obrane grada Prozora u sklopu kojeg je predviđeno uspostav- 
ljanje pričuvnoga zapovjednog mjesta i pričuvnog centra veze, kao i kako 
riješiti problem bolnice - bolničkog smještaja. Trebalo je osnovati i postroj- 
be jačine 1 — 2 voda vjerojatno kao interventne postrojbe.“ Plan je izrađen 
istog dana u dvije varijante. Varijanta Alfa u sukladnom djelovanju s HVO- 
om, a Beta samostalno u sukladnom djelovanju s postrojbama TO susjednih 
općina (Jablanica, Konjic i Gornji Vakuf).“* Dva dana kasnije, ABiH je priba- 


* HDA, ZDRBIH: RBiH, Izvršni odbor SDA, Koordinacioni odbor muslimanskog nar- 
oda, Br. 49-24-09/92 od 28. 9. 1992., Stav o dostavljenim zaključcima sa sjednice Ratnog 
predsjedništva održane 18. 9. 1992. god. 


* Iz kronike ramskog samostana 1992., Ramski zbornik 2000., 196. 


“ Stranka demokratske akcije, Opštinski štab odbrane, Odbor za povratak legalnih organa i 
prognanih lica, Prozor - Jablanica od 12.3. 1993., Informacija o situaciji u opštini Prozor prije 
i poslije brutalne agresije HVO i HV od 23/24. 10. 1992. g. i položaj muslimanskog naroda u 
vezi s događajima. Usp. M. HERO, Prozor: 1992.-1995. : hronika zločina, 17, 174. 


“1 Općinski stožer Prozor, SIS, Br. 02-16/92 od 18. 9. 1992., Izvješće. 

42 ŠVK OS RBiH, Taktička grupa-1, Br. 02/349-59 od 28. 8. 1992., Naređenje. 

“ HDA, ZDRBiH: RBiH, ABiH, Opštinski štab odbrane Prozor, Br. 1-01-117/92 od 1.9. 1992. 
“ Opština Prozor, Štab TO, Br. 1-01-1/92 od 1. 9. 1992., Plan odbrane opštine Prozor. 

vila oklopno vozilo s kojim je demonstrirana vojna moć po gradu. Odbijen 
je zahtjev HVO-a da se vozilo uključi u sustav obrane općine.“ 


Sljedeći veći incident dogodio se 10. rujna kada je skupina Muslimana 
napala trojicu pripadnika HVO i jednog teško ranila.“ Stanje se tih dana 
ubrzano pogoršavalo, čemu su pridonijeli i radikalni pojedinci s obje stra- 
ne. Iz HVO-a je ABiH zamjereno da opstruiraju općinske obrane i grupira- 
ju snage u Prozor.“ Prema podacima HVO-a u gradu je bilo oko 500 pri- 
padnika ABiH zbog kojih je HVO u gradu svaku večer bio u pripravnosti.“ 
Oko smirivanja stanja u Prozoru, ali i šire, angažirao se početkom listopada 
i zapovjednik Operativne zone, pukovnik Šiljeg. On je pokušao na zajednič- 
kom sastanku s predstavnicima ABiH iz Konjica, Jablanice, Gornjeg Vakufa, 
Bugojna i Prozora postići rješavanje aktualnih problema. Sastanak je odr- 
žan 13. listopada u Tomislavgradu i na njemu se ništa nije dogovorilo jer je 
došao samo predstavnik ABiH iz Jablanice “iako su prethodno bili svi volj- 
ni da dođu?“ 


Pogoršanje odnosa s Muslimanima raslo je krajem ljeta. Srpska granati- 
ranja Prozora s kraja rujna i početka listopada izazvala su u HVO-u sum- 
nju da je riječ o aranžmanu pojedinih pripadnika ABiH sa Srbima. Razlog, 
granatiran je dio Prozora naseljen Hrvatima, a prethodno su iz tih dijelo- 
va iseljeni Muslimani. “Ovo je dodatno utjecalo na pogoršanje odnosa HVO 
i Armije BiH Prozor, pa je došlo do potpune podjele logistike, a nazire se 
skora podjela vojne policije. Inače su i Muslimani sumnjičili Hrvate za 
granatiranje mjesta na kojem je 23. rujna ABiH održala prisegu iako je pred- 
večer istog dana od ponovljenoga srpskoga granatiranja poginuo jedan, a 
ranjena dva pripadnika HVO-a." 

Zapovijed zapovjednika OZ Sjeverozapadna Hercegovina od 25. rujna 
da se na razini općinskih stožera ustroji postrojba za napadna djelovanja i 
intervenciju prema ugroženim područjima jačine 150-200 vojnika,“ HVO 
Prozor nije mogao provesti u djelo. “Negativne tenzije HVO i OS BiH (skoro 


# Općinski stožer Prozor, SIS, Br. 02-16/92 od 18. 9. 1992., Izvješće. 

“6 Sigurnosno informativna služba Prozor, Br. 02-19/92 od 15. 9. 1992., Izvješće. 

# Sigurnosno informativna služba Prozor, Br. 02-21/92 od 20. 9. 1992. Izvješće; Sigurnosno 
informativna služba Prozor, Br. 02-23/92 od 20. 9. 1992., Izvješće. 

“ HVO, Načelnik za saz. posl. Sektor S/Z Hercegovina, Str. pov. br. 352/92 od 28. 9. 1992., 
Saznajno izvješće. 

* HDA, ZDRBIH: HVO, Zap. OZ SZ Hercegovina, Str. pov. br. 74/92 od 15. 10. 1992., 
Izvješće sa sastanka sa predstavnicima općina OZ S/Z H. 

% HVO, Načelnik za saz. posl. Sektor S/Z Hercegovina, Str. pov. br. 379/92 od 9. 10. 1992., 
Saznajno izvješće. 

"I HDA, ZDRBiH: HVO, Općinski stožer Rama od 23.9. 1992.; Općinski stožer Prozor, [SIS], 
Br. 02-24/92 od 24. 9. 1992., Izvješće; HVO, Načelnik za saz. posl. Sektor S/Z Hercegovina, Str. 
pov. br. 352/92 od 28. 9. 1992., Saznajno izvješće. 


** HDA, ZDRBIH: HVO, Zap. OZ SZ Hercegovina, Str. pov. br. 27/92 od 25. 9. 1992., 
Formiranje postrojbi za napadna djelovanja. 

otvoreni sukob, otvaranje vatre iz čistih muslimanskih sela prema hrvatskim 
kućama, neodazivanje na položaj prema Kupresu“, kao i slaba oprema bili su 
glavni razlozi da se to nije moglo realizirati." Zapovjednik OZ-a nije prihva- 
tio ponuđene argumente, inzistirao je da se u mjeri koja je moguća zapovi- 
jed realizira, a “Negativne tenzije HVO i OS BiH smanjivati i ne dozvoliti da 
OS isprovociraju bilo kakav incident ili sukob, više kontaktirati, razgovara- 
tii pozivati se na razgovore i dogovore Tuđmana i Izetbegovića, biće činjeni 
takvi koraci i na većoj razini. Nastupati pametno*** Nakon ovog brigada je i 
“pored velikih poteškoća" formirala postrojbu jačine 100-150 ljudi? 


Sukob 


Unatoč konstantnim nastojanjima hrvatskih vojnih i političkih struktu- 
ra, sukob između Hrvata i Muslimana u Prozoru nije izbjegnut. Sukob je bio 
dio šireg sukoba između ABiH i HVO-a koji je počeo 18. listopada u sred- 
njoj Bosni, preciznije Novom Travniku, te se brzo proširio na susjedne sred- 
njobosanske općine i Ramu.** Sukob je pred HVO i ABiH stavio istovjet- 
nu zadaću: pomoći svojim snagama u sukobu i onemogućiti protivniku da 
dovede pojačanja. Za HVO je problem bio što je značajan dio manevarskih 
snaga iz Srednje Bosne bio u Jajcu. Zbog toga je zapovjednik Operativne 
zone Srednja Bosna pukovnik Tihomir Blaškić tražio od Glavnog stožera 
HVO-a pomoć od 150 do 200 ljudi, u suprotnom, najavio je da će biti pri- 
siljen da iz Jajca povuče snage koje je poslao ranije u pomoć." Od HVO-a 
iz Bugojna i Rame je 19. listopada traženo da onemoguće slanje pojačanja 
ABiH u srednju Bosnu.** Ovo važno pitanje različito je rješavano u svakoj 
od općina. HVO Bugojno dio snaga za brzu intervenciju stavio je u borbenu 
spremnost, a s lokalnom ABiH je dogovoreno da nitko od njih ne šalje snage 
izvan područja općine i da se prometnica prema Novom Travniku bloki- 
ra." Zahvaljujući ovakvim potezima osim primjetne napetosti do oružanog 
sukoba nije došlo. Slično je u početku bilo i u Gornjem Vakufu, stanje je bilo 
napeto, snage obiju stana bile su u punoj pripravnosti i zajednički su patro- 
lirale gradom i držale punktove.“ 


** HDA, ZDRBIH: HVO, Brigada “Rama? Br. 11/92 od 28. 9. 1992. 

%* HDA, ZDRBIH: HVO, Zap. OZ SZ Hercegovina, Str. pov. br. 53/92 od 4. 10. 1992., 
Odgovor i upute. 

%5 HVO, Općina Rama - Prozor, br. 101-440/92 od 20. 10. 1992., Izvješće. 

** D. MARIJAN, “Vještački nalaz: o ratnim vezama Hrvatske i Bosne i Hercegovine (1991.- 
1995.)% 237-238. 

"" HDA, ZDRBiH: Zap. OZ SB, IZM Vitez od 20. 10. 1992. u 12. 7., Izvješće o stanju u 
Novom Travniku i Travniku. 

** HDA, ZDRBiH: Brigada “Rama? od 19. 10. 1992.; Brigada “Eugen Kvaternik", 
Zapovjedništvo od 19. 10. 1992. Brzojavka je primljena paket vezom 19. 10. 1992. u 23.00. 


** HDA, ZDRBiH: HVO Bugojno, Zapovjedništvo brigade “Eugen Kvaternik? od 19. 10. 
1992., Izvješće; HDA, ZDRBiH: HVO Bugojno od 20. 10. 1992. u 19.30. 

U Prozoru se sigurnosno stanje pogoršalo, ali nije bilo sukoba. Snage 
ABiH su se 20. povukle u dijelove grada naseljene Muslimanima i drža- 
le ih u punoj borbenoj spremnosti. Komanda TG-1 zapovjedila je da im 
snage ABiH iz Gornjeg Vakufa pošalju pomoć." Koncentriranjem ABiH u 
Prozoru, teret obrane općine, prema VRS, pao je potpuno na brigadu Rama. 
Zapovjedništvo brigade je tražilo da ako to bude potrebno pomoć iz okol- 
nih općina bude spremna za slanje. Od Zapovjedništva Operativne zone 
Sjeverozapadna Hercegovina brigada je 20. listopada dobila zapovijed da 
prati stanje i nadzire svoje područje, da ne dopusti da ih se isprovocira, da 
podigne borbenu spremnost na potrebnu razinu, bude spremna da odvo- 
ji dio snaga za rješavanje stanja, te da će dobivati daljnje naputke. Slično je 
ponovljeno i dan kasnije, s tim da je traženo da Predsjedništvo HVO-a radi 
na smirivanju situacije i normaliziranju stanja.? 


Stanje se dodatno pogoršalo 21. listopada nakon što je skupina HVO-a 
iz Gruda tajno provedena za Srednju Bosnu. To se više nije moglo učiniti s 
ojačanim vodom II. bojne Vojne policije iz Livna koji je također upućen u 
Srednju Bosnu.“ Njihovo je vraćanje iz Gornjeg Vakufu naredila Komanda 
TG-1 ABiH nakon što je o dobila obavijest iz Prozora o njihovu prolasku 
za Travnik.“ HVO Gornji Vakuf je procjenjivao da pokušaj prolaska ove 
postrojbe može više štetiti G. Vakufu nego što će pomoći Novom Travniku, 
napose jer se stanje počelo normalizirati.“* Nakon neuspješnog pokušaja 
prolaza policijski vod HVO-a je smješten na Makljenu.*“ Zbog blokade u 
Gornjem Vakufu prolaz je čekao i veći broj vozila s civilima. Osim prema 
Prozoru, snage Armije BiH blokirale su prilaze Gornjem Vakufu i iz smje- 
ra Bugojna i Travnika. Nakon pregovora HVO-a s ABiH napetost je popu- 
stila, a na nadzornim točkama postavljene su miješane posade." Operativna 
zona Sjeverozapadna Hercegovina izvijestila je Glavni stožer HVO da se 


$% HDA, ZDRBiH: OS HVO Gornji Vakuf, Izvješće o stanju na općini Gornji Vakuf za dan 
20. 10. 1992. 


€ TG-1 Konjic od 20. 10. 1992., Vanredni izvještaj. 

* HDA, ZDRBiH: Brigada “Rama? od 19. 10. 1992. Na brzojavki je rukom pisani odgovor za 
brigadu Rama; HDA, ZDRBiH: Brigada “Rama? Br. 18/92 od 20. 10. 1992., Izvješće. 

# HDA, ZDRBIH: HVO, Zap. OZ SZ Hercegovina, Str. pov. br. 83/92 od 21. 10. 1992. 

% Ovaj je vod imao 41 policajca kojima je pridodano još 25 ljudi iz interventnog voda bri- 
gade Petar Krešimir IV iz Livna. HDA, ZDRBiH: HVO, Vojna policija Livno od 25. 10. 1992. 

$ TG-1 Konjic od 21. 10. 1992., Dnevni izvještaj. 

** HDA, ZDRBIH: Općinski stožer HVO Gornji Vakuf, Br. 1-5/1-770/92 od 21. 10. 1992. 


Rukopisna napomena da OZ SZH nije znala za odluku o slanju postrojbe prema Novom 
Travniku; HDA, ZDRBIH: OS HVO Gornji Vakuf od 21. 10. 1992., Dostava izvješća. 


$ HDA, ZDRBIH: HVO, II. bojna Vojne policije, Br. 39-14/92 od 21. 10. 1992., Izvješće. Po 
podacima brigade Rama, vod vojne policije je smješten na branu u Kovačevu Polju. HVO, 
Brigada “Rama? br. 101-491/92 od 30. 10. 1992., Kronologija zbivanja u svezi s ometanjem 
prolaska konvoja za pomoć Jajcu. 

poduzimaju mjere kako bi se “spriječili sukobi HVO i OS BiH a posebno u 
G. Vakufu i Prozoru“ 


U dnevnom izvješću koji je 21. listopada Komanda TG-1 ABiH posla- 
la u Sarajevo piše da su snage ABiH iz Prozora tražile pomoć u vidu “goto- 
vosti jedinica iz susjednih opština" da je HVO zaposjeo brdo Makljen 
iznad Prozora i da je stanje u gradu “napeto i snage raspoređene po zona- 
ma. Jablanica uputila jednu četu do granice Prozora". Sve ostale snage bile 
su u punoj borbenoj spremnosti. Četi ABiH iz Travnika koja je se vraćala 
s Igmana u Travnik, Komanda TG-1 je zapovijedila da pojača snage ABiH 
u Prozoru, te da u “marševskoj borbenoj gotovosti pokušaju deblokira- 
ti Makljen i probiti se do G. Vakufa te nastaviti u Travnik" U Konjicu je 
naređena mobilizacija za 22. listopad i slanje dvije čete prema Jablanici.“ U 
Jablanici su istog dana prema zapovijedi zapovjednika TG-1 ABiH sve snage 
stavljene u punu borbenu spremnost a pojačane su i posade na punktovi- 
ma.“ Brigada HVO-a Herceg-Stjepan iz Konjica i Jablanice je istog dana oba- 
vijestila OZ Sjeverozapadna Hercegovina da su snage ABiH iz Jablanice pro- 
vele punu mobilizaciju i zatvorile punkt na brani na putu prema Jablanici. 


U Prozoru je 22. listopada propao pokušaj da se pregovorima smiri stanje. 
Prema izvješću Zapovjedništva brigade Rama zakazani sastanak s predstav- 
nicima Muslimana nije se održao “jer druga strana nije prihvatila razgovo- 
re" O stanju u Prozoru govori ocjena da je stanje “jedan korak do žestokog 
sukoba, samo je pitanje dana pa čak i sata da do toga dođe““ Brigada je bila 
u prvom stupnju borbene spremnosti, zaposjela je sve položaje oko grada 
koje je mogla i bila je spremna za borbu. Držala je pod nadzorom sve važni- 
je objekte u gradu i prilaze prema njemu. 

Na inzistiranje predsjednika HVO-a Prozor pregovori su 23. listopada 
ipak održani. Prema hrvatskim izvorima tema sastanka bilo je razrješava- 
nje postojećih problema i pokušaj vraćanja snaga ABiH “na prvu borbenu 
liniju koju su dan prije napustile*““ Po muslimanskim izvorima HVO je pri- 
stao na njihova stajališta i napravljena je pauza za izradu pismenih zaklju- 
čaka.“ Pregovori su prekinuti nakon što je “iznenada i mučki ubijen pripad- 
nik HVO-a Frano Zadro u predjelu Crnog Vrha (TT 1303), taman u vrijeme 


% HDA, ZDRBIH: OS HVO Gornji Vakuf od 21. 10. 1992., Dostava izvješća. 

# Obavještajno izvješće VOS SZ Hercegovina br. 404/92 od 22. 10. 1992. 

? HVO, Zap. OZ SZ Hercegovina, Str. pov. br. 47/92 od 21. 10. 1992., Redovno izvješće. 

7 TG-1 Konjic od 21. 10. 1992., Dnevni izvještaj. 

72 Štab OS Jablanica od 21. 10. 1991. 

7 HDA, ZDRBiH: HVO brigada “Herceg Stjepan", Br. 02-129/92 od 22. 10. 1992., Izvješće o 
sigurnosnoj situaciji na području općine Konjic i Jablanica. 

"HDA, ZDRBiH: Brigada Rama od 22. 10. 1992., Izvješće sa stanjem u 12,00 sati. 

55 HDA, ZDRBiH: Brigada Rama od 22. 10. 1992. u 19,00 sati. 


** HVO, Brigada “Rama? br. 101-491/92 od 30. 10. 1992., Kronologija zbivanja u svezi za 
ometanje prolazka konvoja za pomoć Jajcu 


391 


DAVOR MARIJAN, Sukob HVO-a i ABIH u Prozoru, u listopadu 1992. God. 38., br. 2., 379.-402. (2006) 


razgovora dviju strana o prevazilažanju stanja kakvo jeste. U pauzi sastan- 
ka mi saznajemo da je pomenuti vojak [...] izgubio život" napisano je u 
analizi sukoba, “i onda su događaji krenulo onako kako su krenuli"? U jed- 
noj muslimanskoj informaciji napisano je da im je jedan od članova hrvat- 
skog poslanstva “na veoma drzak način saopštio da mi s njima pregovaramo, 
a ubijamo im ljude“ Muslimani su ovo ubojstvo kasnije pokušali ospori- 
ti, tvrdnjama da je izmišljeno,*“ ili da se dogodilo nekoliko dana ranije,*' što 
je jasna potvrda pokušaja prebacivanja krivnje na HVO za izbijanje sukoba. 
Suvremeni dokumenti HVO-a su tu nedvosmisleni, ubojstvo se dogodilo i 
to se ne može osporiti.“ 


Prema muslimanskim izvorima HVO je od komandanta Općinskog 
štaba obrane Prozor ultimativno tražio “da se preda oružje“ što je odbije- 
no.* Pokušaji s pregovorima nisu uspjeli, navodno jer Muslimani nisu imali 
“osobu za realne pregovore, kako vojne tako i političke" Prozor je većim 
dijelom stavljen pod nadzor HVO-a, određenih problema bilo je u obrani 
istočnih dijelova općine pa je tražena pomoć u ljudstvu zbog iscrpljenosti 
ljudi.*“* U dnevnom izvješću Operativne zone Sjeverozapadna Hercegovina 
od 24. listopada zabilježeno je da je na “strani HVO stanje [...] za sada pod 
kontrolom, tražen je razgovor sa uticajnim ljudima, ali suprotna strana još 
ne pristaje na razgovor*.* Uz pomoć manjih snaga iz sastava brigade Kralj 
Tomislav i Vojne policije,** borbe za Prozor završene su 25. listopada oko 15 
sati, nakon što je HVO “pod kontrolu uzeo staru kulu u blizini grada i time 
je cijeli grad pod kontrolom HVO. [...] Pod kontrolom HVO je cijeli prostor 
oko Ramskog jezera, grad Prozor, brana na jezeru, hidrocentrala /Marina 


77 Opština Prozor, Forum “Prognanih? muslimanskih organizacija, Br. 02-11/92 od 14.11. 
1992., Informacija o situaciji u opštini Prozor i položaju muslimanskog naroda u vezi sa 
događajima od 23. i 24. 10. 1992. g. 

75 HDA, ZDRBiH: HVO, Općina Rama - Prozor, Br. 168/92 od 23. 10. 1992., Izvješće sa 
stanjem u 24,00 sati. U početku se, što je bilo netočno, držalo da su ubijena dva pripadni- 
ka HVO-a. HDA, ZDRBiH: HZ H-B, Općina Rama — Prozor od 23. 10. 1992., Izvješće sa sta- 
njem u 24,00 sati. 

? Opština Prozor, Forum “Prognanih? muslimanskih organizacija, Br. 02-11/92 od 14.11. 
1992., Informacija o situaciji u opštini Prozor i položaju muslimanskog naroda u vezi sa 
događajima od 23. i 24. 10. 1992. g. 

* Isto; Stranka demokratske akcije, Opštinski štab odbrane, Odbor za povratak legalnih 
organa i prognanih lica, Prozor — Jablanica od 12. 3. 1993., Informacija o situaciji u opštini 
Prozor prije i poslije brutalne agresije HVO i HV od 23/24. 10. 1992. g. i položaj musliman- 
skog naroda u vezi s događajima. 

#1 M. HERO, Prozor: 1992.-1995. : hronika zločina, 38. 

* Spomenica poginulim i nestalim braniteljima HVO-a, Solvej, Mostar, 2000., II, 240. 

# RBiH, GŠ OS od 23. 10. 1992., Prekid vatre, naređenje. 


*. HDA, ZDRBiH: HVO, Općina Rama - Prozor, Br. 168/92 od 23. 10. 1992., Izvješće sa sta- 
njem u 24,00 sati. 


* Zap. OZ S/Z Hercegovina, Br. 50/92 od 24. 10. 1992., Izvanredno izvješće. 


** HDA, ZDRBiH: HVO, Brigada “Kralj Tomislav", br. 189/92 od 23. 10. 1992., Redovno 
izvješće; HDA, ZDRBiH: Zap. OZ S/Z Hercegovina, Br. 89/92 od 24. 10. 1992., Izvanredno 
izvješće. 


392 


DAVOR MARIJAN, Sukob HVO-a i ABIH u Prozoru, u listopadu 1992. God. 38., br. 2., 379.-402. (2006) 
pećina/ i prometnica prema Jablanici do mjesta Jasen"*“ Jedan muslimanski 
izvor navodi na zaključak da veći borbi i nije bilo, da je HVO topnički gra- 
natirao Prozor, a da je nakon toga, 24. listopada počelo izvlačenje iz grada 
“civilnog stanovništva i vojske na južni izlaz (prema Jablanici)" 


Borbe su pokazale da je ABiH precijenila svoje snage i mogućnosti za 
sukob s HVO-om. Pomoć od susjednih općina tražena je 23. listopada, brzo 
nakon što je izbio sukob.* Organizaciju pomoći preuzeo je na sebe zamjenik 
načelnika Štaba Vrhovne komande oružanih snaga BiH Jovan Divjak, koji se 
tih dana nalazio u Konjicu. On je zapovjedio slanje pomoći jačine bataljuna 
iz Općinskog štaba obrane Jablanica, a snagama ABiH u Prozoru zapovje- 
dio je da brane sadašnje položaje. Nakon dolaska pomoći trebali su sprije- 
čiti zaposjedanje Prozora i odbaciti snage HVO-a s teritorije općine Prozor. 
U istoj zapovijedi je tražio da se pregovara sa stožerom HVO-a “u cilju tra- 
ženja riješenja za nastalu situaciju“? Divjak je 24. listopada za pomoć odre- 
dio četu ABiH iz Gornjeg Vakufa koja je bila na povratku s planine Igman. 
Iako zapovjeđena i pripremljena, pomoć iz Jablanice nije stigla u Prozor. 
Zapovjednik Općinskog štaba obrane Jablanica Salko Zerem to je opravdao 
prikupljenim podacima da je HVO organizirao obranu pravca Jablanica — 
Prozor pa bi napad bio neuspješan uz velike gubitke, te da je i naredba Štaba 
Vrhovne komande da se ne proširuju sukobi. Isto bi dovelo do zatvaranja 
ovog pravca i sprječavanja evakuacije povrijeđenih i izbjeglih iz Prozora. Uz 
to je očekivano da bi snage HVO-a intervenirale prema Risovcu i Mostaru.?* 
Neuspješno je svršio i Divjakov pokušaj da se u organizaciji, i uz pomoć kli- 
šanskog bataljuna ABiH, osigura provođenje čete ABiH iz Gornjeg Vakuf 
od Konjica, preko Buturović Polja, Parsovića do Solakove Kule.** Ovaj to 
nije bio u stanju jer je klišanski bataljun pola ljudi poslao prema Herama, 
a druga polovica je nadzirala matično područje.** Cetu iz Gornjeg Vakufa 
nije bilo moguće angažirati jer su je snage brigade HVO-a iz Konjica 26. 
listopada blokirale u području Kruščice.? Epilog neuspješnih pokušaja bila 
je smjena zapovjednika ABiH u Jablanici i pokretanje odgovornosti pro- 
tiv zapovjednika klišanskog bataljuna zbog neizvršavanja zapovijedi.“ 


*7 Saznajna služba S/Z Hercegovina, Str. pov. br. 408/92 od 25. 10. 1992., Saznajno izvješće. 


* Opština Prozor, Forum “Prognanih" muslimanskih organizacija, Br. 02-11/92 od 14. 11. 
1992., Informacija o situaciji u opštini Prozor i položaju muslimanskog naroda u vezi sa 
događajima od 23. i 24. 10. 1992. g. 


% K-dant OS Prozor od 23. 10. 1992. 

% Glavni štab VK OS RBiH, IKM Konjic od 23. 10. 1992. u 20.30, Naređenje Op. br. 1. 
* Glavni štab VK OS R BiH, IKM Konjic od 24. 10. 1992. u 15,30, Naređenje Op. br. 2. 
* OpšO Jablanica od 24. 10. 1992., Izvještaj o uputu jedinice na zadatak. 


s Glavni štab VK OS R BiH, IKM Konjic od 25. 10. 1992. u 00.30, Provođenje jedinice 
Op$O G. Vakuf, naređenje. 


** Komandant I. kli. bat. Zahir Hrnjica, Izjava (nedatirano). 


* HDA, ZDRBiH: Zap. OZ S/Z Hercegovina, Br. 109/92 od 26. 10. 1992., Izvanredno izvje- 
šće; HDA, ZDRBiH: Zap. OZ S/Z Hercegovina, Br. 108/92 od 26. 10. 1992., Odgovor na tra- 
ženje po izvješću. 

Snage ABiH poslije gubitaka položaja u Prozoru, organizirale su obranu u 
selu Here.*“ Prema podacima kojima je HVO raspolagao, iz Gornjeg Vakufa 
pravcem Dobrošin — Voljevac — Ljubunci upućena je pomoć snagama ABiH, 
a snage iz Konjica su zaposjele sela Mejnik, Ljubunci i Glibe u istočnom dije- 
lu općine pa je postojala mogućnost njihova napada na Prozor.* Oko stanja 
u selu Mejnik nije bilo vjerodostojnih podataka, pa se pojavila glasina da je 
u njemu ABiH napravila masakr hrvatskog stanovništva. Isto tako nije bilo 
poznato je li slično napravljeno i u ostalim zauzetim selima.?? 


Prema odobrenju Glavnog stožera HVO-a u noći 24./25. listopada iz 
Tomislavgrada je poslana jedna haubica 152 mm i diverzantski vod briga- 
de Kralj Tomislav. S haubicom je planirano zaposjedanje vatrenog položaja 
u području Trebiševo radi djelovanja po snagama koje su napadale položaje 
brigade Rama.'" Brigadi Ante Starčević zapovjeđeno je da Gornji Vakuf stavi 
pod svoj nadzor i spriječi napad na postrojbe HVO-a. S brigadama HVO-a 
u Bugojnu i Prozoru trebalo se održavati kontakt i “po mogućnosti zajednič- 
ki oslobodite komunikaciju G. Vakuf — Prozor?!“ 


Unatoč pretrpljenom porazu u Prozoru, Komanda TG-1 je na osnovi 
usmene naredbe načelnika Štaba vrhovne komande Sefera Halilovića, 25. 
listopada naredila pokretanje napada s ciljem da se zaključno s 28. listopa- 
dom iz smjera Hera i Jablanice prodre u Prozor i stavi pod nadzor gradska 
jezgra.'“* Slična naredba ponovljena je i 27. listopada.!? 


“Snage TO pokušale su izvršiti proboj preko Makljena na pravcu Gornji 
Vakuf - Prozor. Napad je bez ikakvih problema odbijen" napisao je zapo- 
vjednik Operativne zone Sjeverozapadna Hercegovina 25. listopada, te da sa 
“strane Konjica TO dobija pojačanja, koja se grupiraju u selima Šćipe, Kute 
i Here. Naše snage uspostavljaju tvrdu liniju obrane, a zauzet će i selo Here, 
te se povezati sa Uzdolom kako bi se ostvarila puna kontrola na cijeloj lini- 
ji. Snage brigade Rama tijekom dana su ojačane s jednom satnijom iz briga- 
de HVO Kralj Tomislav"! U kasnijem izvješću napisano je da je stanje pod 
nadzorom i da se borbe vode u smjeru Gornjeg Vakufa. Prema podacima 
Vojnoobavještajne službe HVO-a dio snaga ABiH iz nekoliko sela u okoli- 


. Glavni štab VK OS R BiH, IKM Konjic od 25. 10. 1992. u 01.00, Smena komandanta 
Op$O Jablanica, naređenje; Glavni štab VK OS R BiH, IKM Konjic od 25. 10. 1992. u 10.00, 
Utvrditi stepen odgovornosti Zahira Hrnjice. 


* TG-1, Br. 02/349-131 od 27. 10. 1992., Naređenje Op. br. 3. 
* HDA, ZDRBiH: Zap. OZ S/Z Hercegovina, Br. 89/92 od 24. 10. 1992., Izvanredno izvješće. 
* Brigada “Kralj Tomislav“ za OZ S/Z H, Br. 50/92 od 24. 10. 1992., Redovno izvješće. 


'% HDA, ZDRBiH: Zap. OZ S/Z Hercegovina, Br. 95/92 od 24. 10. 1992., Ojačanje brigade 
HVO “Rama zapovijed. 


"HDA, ZDRBiH: Zap. OZ S/Z Hercegovina, Br. 98/92 od 24. 10. 1992., Zapovijed za dje- 
lovanje. 


1% TG-1, Br. 02/349-130 od 25. 10. 1992., Naređenje. 
"5 TG-1, Br. 02/349-131 od 27. 10. 1992., Naređenje Op. br. 3. 
4 Zap. OZ S/Z Hercegovina, Str. pov. br. 101/92 od 25. 10. 1992., Izvanredno izvješće. 

ci Prozora “odbili su se boriti protiv snaga HVO i jutros su predali oružje. U 
rajonu Uzdol stanje je napeto iako je veći dio pod kontrolom naših snaga"! 
HVO se uzdao u pregovore, ali je u igri bila i opcija da se put prema Jajcu 
preko Gornjeg Vakufa silom raskrči. Planirano je pojačanje snaga iz Posušja 
i Tomislavgrada i njihova uporaba ako se ne postigne dogovor.!“* Napadni 
planovi HVO-a nisu realizirani jer je nakon nekoliko dana intenzivnih pre- 
govaranja dogovoren prekid vatre. 


Sukob je iznio na vidjelo postojanje ratnog plana ABiH iz Prozora s vari- 
jantom za sukob s HVO-om. U istrazi koju su provela vojno-sigurnosna tije- 
la HVO-a zaključeno je da se podaci iz ratnog plana uz određena odstupa- 
nja “poklapaju sa djelovanjem jedinica Armije BiH*'" Nakon prikupljanja 
oružja i vojne opreme, zaključeno je da je ABiH imala značajno više oružja 
no što su to iz HVO-a znali. “Na osnovu zaplijenjenog uskladištenog oruž- 
ja TO je imala više oružja nego su mogli imati ljudi, i pored toga još prije 
dvadeset dana pripadnici Armije BiH su uvijek prije polaska na teren traži- 
li oružje od HVO-a2% 


Pregovori za smirivanje stanja 


Prva nastojanja da se sukob u Prozoru zaustavi počela su odmah nakon 
izbijanja sukoba. Glavni stožer HVO-a je 23. listopada naredio da se uspo- 
stavi kontakt s ABiH i dogovori bezuvjetni prekid vatri, da se prekinu pokre- 
ti snaga s drugih područja, da se uspostavi primirje i osnuju mješovite sku- 
pine za praćenje stanja i razrješenje problema.!“ Istog dana je i načelnik 
Štaba Vrhovne komande oružanih snaga BiH, S. Halilović naredio snaga- 
ma u Prozoru da prekinu s borbama.!'!" Obraćajući se istog dana načelni- 
ku Glavnog stožera HVO-a brigadiru Milivoju Petkoviću, Halilović je tra- 
žio prekid vatri i stupanje u pregovore. Požalio se da je unatoč “svim dogo- 
vorima i izdatim naređenjima jedinicama-postrojbama OS R BiH a prema 
najnovijim saznanjima nisu prestali oružani sukobi“ “Naprotiv*, žalio se 
Halilović, “od k-danta OpšO Prozor, Muharema Šabića sam dobio obavi- 
jest da je dobio ultimatum od zapovjednika HVO da se preda oružje, što 
je naravno kao vojnik odbio. Umjesto dogovora, uslijedio je artiljerijski 


'5 HDA, ZDRBiH: Zap. OZ S/Z Hercegovina, Br. 102/92 od 25. 10. 1992., Izvanredno 
izvješće. 

'% HDA, ZDRBiH: Zap. OZ S/Z Hercegovina, Br. 116/92 od 26. 10. 1992., Sagledavanje sta- 
nja, zapovijed; HDA, ZDRBiH: Nedatirani odgovor Željka Glasnovića na navedenu zapovi- 
jed. 


1% Općinski stožer Prozor, SIS, Br. 02-51/92 od 28. 10. 1992., Izvješće. 


'% HDA, ZDRBIH: HVO HZ H-B, VOS, Str. pov. br. 07-49/92 od 26. 10. 1992., Obavještajno 
izvješće br. 89/92, 


!% Glavni stožer, Br. 23/10-92 od 23. 10. 1992., Smirivanje situacije, Zapovijed; Zap. OZ S/Z 
Hercegovina, Br. 90/92 od 24. 10. 1992., Prekid vatre zapovjed. 


1% RBiH, ŠVK OS, Broj: 02/1091-99 od 23. 10. 1992., Naređenje. 

napad na Prozor od postrojbi HVO, a prema saznanjima očekuje se napad 
sa tenkovima iz pravca Tomislavgrada. Tražimo da se ovo hitno obustavi. 
Nastojanja s vrha zapovjedne piramide nisu trenutno zaustavila sukob iako 
je Glavni stožer HVO-a 24. listopada ponovio zapovijed da se uspostave 
kontakti s ABiH i dogovori prekid vatre.!!? 


Do prekida vatre došlo je nakon angažmana Zapovjedništva Operativne 
zone Sjeverozapadna Hercegovina i Okružnog štaba ABiH iz Zenice. S hrvat- 
ske strane ulogu glavnog pregovarača odigrao je bojnik Jure (Jiirgen) Shmit 
iz brigade Kralj Tomislav. Shmit je 25. listopada uspio proći kroz Gornji 
Vakuf i stići u Bugojno, gdje je stupio u kontakt s predstavnicima lokalne 
ABiH.''* U Bugojnu je 26. listopada održan sastanak predstavnika HVO- 
a i Armije BiH, prilikom kojeg je dogovoren “prekid vatre i primirje od 11 
h u vremenskom periodu 48 h tj. do 28. 10. 1992. godine do 11 h* U dogo- 
vorenom je vremenu trebalo osigurati zajedničke punktove radi osiguranja 
prolaza konvoja za Jajce. Postrojbe HVO-Prozor trebale su se do 12 sati 26. 
10. povući s područja Gornjeg Vakufa. Dogovor su u ime HVO-a potpisa- 
li: ovlašteni predstavnik Operativne zone Sjeverozapadna Hercegovina boj- 
nik Jure Shmit, zapovjednik brigade Rama Ilija Franjić, zapovjednik briga- 
de Eugen Kvaternik Ivica Lučić i zapovjednik brigade Ante Starčević Zrinko 
Tokić. U ime Armije BiH potpisali su zapovjednik ABiH Gornji Vakuf 
Fahrudin Agić i zapovjednik ABiH za Bugojno Senad Dautović.!'* Ovo je 
bio temelj za kasnije pregovore i privremeno smirivanje stanja.!!? 


Reakcije i posljedice 


U širokim relacijama najveći gubitnik sukoba u Prozoru i srednjoj Bosni 
bila je obrana Jajca, koja je na kraju listopada pod pritiskom srpskih snaga 
napustila grad. Hrvatski pokušaj da pošalje pomoć koju je vodio Ante 
Prkačin nije uspio, ponajprije zbog muslimanskih blokada prometnica tije- 
kom ovih sukoba.''“* Prozor je također stradao, dijelom u borbama, a dijelom 
zbog pojava pljačkanja za što su optužene postrojbe HVO dovedene sa stra- 
ne. “Ovakvo ponašanje je nedopustivo“ zapisao je u izvanrednom izvješću 
pukovnik Šiljeg, zapovjednik Operativne zone Sjeverozapadna Hercegovina. 
O tome je izvijestio Odjel obrane, Glavni stožer HVO-a i Upravu Vojne poli- 
cije sa zahtjevom da načelnik Uprave Vojne policije “obiđe postrojbe vojne 


1 RBiH, GŠ OS od 23. 10. 1992., Prekid vatre, naređenje. 
"2 Glavni stožer HVO, Dj. br. 24-10/92 od 24. 10. 1992., Prekid vatre: Zapovjed. 


"3 HVO Bugojno, Brigada “Eugen Kvaternik" od 25. 10. 1992. (Za HVO Tomislavgrad); 
HVO Bugojno, Brigada “E. Kvaternik" od 25. 10. 1992. u 23.55, Izvješće. 


"'* Bugojno, 26. 10. 1992., Zaključci. 


115 Dnevnik Željka Šiljega od 29. 10. 1992.; RBiH, ŠVK OS od 31. 10. 1992., Ovlaštenje; 
HVO, Odjel obrane, Glavni stožer, Br. 01-2496/92 od 6. 11. 1992., Zapovjed. 


116 Izvješće o pokušaju pružanja pomoći Jajcu bojnom (Vitez Bosne Srebrene) iz Gruda 28. 
J P ju p ja p J J 
10. 1992. 

policije u Livnu i Tomislavgradu, sagleda stanje i poduzme odgovarajuće 
mjere protiv nosioca ovakvog ponašanja“!!“ Brigadi Rama je 25. listopada 
OZ SZH dala zapovijed da se postavi čvrst punkt prema Tomislavgradu i 
spriječi “odvoženje bilo kakvih MTS i vozila sa teritorije općine Prozora bez 
potpisa i dokumenata zapovjednika brigade HVO Rama*''* Prema podaci- 
ma brigade Rama od 5. studenog 1992. srušeno je “nekoliko desetina kuća, 
ali uglavnom kuća iz koje su bile napadnute postrojbe HVO-a, a s druge 
strane oštećena je župska kuća i zgrada SO-e Prozor. Također su ošteće- 
ne pošta, kuće članova HVO-a, ugostiteljski objekti vlasništvo Hrvata*!!? 
Prema podacima muslimanskih političkih i vojnih struktura iz ožujka 1993. 
u Prozoru je 101 kuća zapaljena ili uništena, a isti je slučaj bio s 80 trgovina 
i 45 ugostiteljskih radnji. Uz to je navodno ukradeno 110 motornih vozila i 
razne druge robe, opreme i bijele tehnike. Ukupna šteta procijenjena je na 
oko 42 milijuna njemačkih maraka. !?“ 


Ljudski gubici su nekoliko dana bili sporni, a podaci nepouzdani. U osob- 
nom dnevniku zapovjednika Operativne zone Sjeverozapadna Hercegovina 
zabilježeno je 25. listopada da je HVO u Prozoru imao dva mrtva i sedam 
ranjenih." Prema podatku brigade Rama iz istog dana u Prozoru i oko- 
lici pronađeno je šest leševa, od kojih su dvije bile žene. Za jednu kuću u 
Paljikama je pretpostavljeno da su u njoj izgorjele 3-4 osobe.!** Po podacima 
koje je brigada Rama prikupila nakon borbi, HVO je imao pet poginulih, 18 
ranjenih, a ABiH je imala 11 poginulih." U Ramskom zborniku iz 2000. piše 
da je “na muslimanskoj strani poginulo [...] 8 (osam) osoba? četiri vojnika i 
četiri civila od kojih je jedan bio srpske nacionalnosti.!“* 


Zejnil Delalić, zapovjednik TG-1 ABiH je 25. listopada 1992. obavije- 
stio Štab Vrhovne komande oružanih snaga RBiH da je od zapovjednika 
Općinskog štaba obrane dobio podatke da je u Prozoru učinjen “jeziv geno- 
cid i procjena je više stotina mrtvih Muslimana. Najmanje tri sela do temelja 
srušena. Neuračunljivi pripadnici koji ostavljaju drogiran utisak, kolju, na 
licu mjesta siluju i odvode“ kao i da je oko “3.000 izbjeglica po kojima puca- 


"7 HDA, ZDRBiH: Zap. OZ S/Z Hercegovina, Br. 104/92 od 25. 10. 1992., Izvanredno 
izvješće i zahtjev za poduzimanje mjera. 

"8 HDA, ZDRBiH: Zap. OZ S/Z Hercegovina, Br. 103/92 od 25. 10. 1992., Kontrola terito- 
rije, zapovijed. 

"% HDA, ZDRBiH: Zap. brigade “Rama" Br. 101-514/92 od 5. 11. 1992., Izvješće po zapovi- 
jedi br. 01-2437/92 GS HVO-a. 


1 Stranka demokratske akcije, Opštinski štab odbrane, Odbor za povratak legalnih orga- 
na i prognanih lica, Prozor - Jablanica od 12. 3. 1993., Informacija o situaciji u opštini Prozor 
prije i poslije brutalne agresije HVO i HV od 23/24. 10. 1992. g. i položaj muslimanskog 
naroda u vezi s događajima. 


!! Dnevnik Željka Šiljega od 25. 10. 1992. 
'2 HDA, ZDRBiH: Brigada “Rama? od 25. 10. 1992., Izvješće. 


'5 HDA, ZDRBiH: Zap. brigade “Rama Br. 101-514/92 od 5. 11. 1992., Izvješće po zapovi- 
jedi br. 01-2437/92 GS HVO-a. 


14 Ramski zbornik, 211,218. 

ju PAM-ovima i drugim oružje bježe preko Hera u pravcu Buturović Polja". 
Delalić je predlagao da se pozove UNPROFOR i propagandno iskoristi 
zapovjednik Općinskog štaba iz Prozora.!# U dopisu članova Štaba Vrhovne 
komande OS RBiH, Amidže (Vehbija Karić) i Ognja (ime nepoznato) od 3. 
studenoga 1992. se kaže: “Stanje u Prozoru je bolje nego što smo informisani 
na početku. Poginulo je naših boraca 11+3 civila, HVO tvrdi da je poginu- 
lo njihovih 6 bojovnika. Takođe rušenja i paljevina kuća je manje, nego što 
je bilo u prvim izvještajima ali se još nastavlja"'** Po muslimanskim podaci- 
ma iz ožujka 1993. u Prozoru je poginulo osam civila i tri vojnika, a ranjeno 
je 13 vojnika i 10 civila.!?7 


Na sastanku predstavnika HVO-a i ABiH održanom 6. studenoga 1992. u 
Jablanici, ABiH je pristala na zahtjev HVO-a da se s dužnosti zapovjednika 
Općinskog štaba obrane Prozor smijeni zapovjednik M. Šabić,!? iako je on 
najkasnije 3. studenog već bio smanjen “zbog grešaka ispoljenih u koman- 
dovanju u Prozoru“! 


Krajem 1992. Muslimani su počeli sukob u Prozoru interpretirati kao 
početak muslimansko-hrvatskih sukoba i nadnevak s kojim je počeo i anga- 
žman Hrvatske vojske na Bosnu i Hercegovinu.!'*" Bio je nužan samo mali 
korak da to bez ikakvih ograda prihvati i bošnjačka historiografija, pa se 
već 1994. mogla pročitati tvrdnja da je “Republika Hrvatska izvršila agresi- 
ju na Republiku Bosnu i Hercegovinu, napadom na Prozor i Novi Travnik" 
kao i da je u tom napadu sudjelovala “113. splitska i dio 114. šibenske briga- 
de Hrvatske vojske“! Ovo naravno, nije bilo točno, u dokumentima HVO- 
a nema nikakvih naznaka o sudjelovanju Postrojba HV-a u ovom sukobu. 
Hrvatska vojska je doista imala u svom sastavu 113. i 114. brigadu, s tim da 
je prva bila iz Šibenika, a druga iz Splita. Od travnja 1992. ove brigade su 
kao taktičke grupe u različitim vremenskim intervalima bile angažirane na 
Južnom bojištu.!?? 


15 TG-I od 25. 10. 1992. u 13.30. 
16 Amidža i Oganj, O aktivnostima u Hercegovini (od 3. 11. 1992.). 


'"" Stranka demokratske akcije, Opštinski štab odbrane, Odbor za povratak legalnih orga- 
na i prognanih lica, Prozor - Jablanica od 12. 3. 1993., Informacija o situaciji u opštini Prozor 
prije i poslije brutalne agresije HVO i HV od 23/24. 10. 1992. g. i položaj muslimanskog 
naroda u vezi s događajima. 


12 Šabić Muharem od 27. 11. 1992., Izjava. Prijepis izjave objavljen je i u Ramski zbornik 
2000., Ramska zajednica, Zagreb, 2001., 189. 


1 Amidža i Oganj, O aktivnostima u Hercegovini (od 3. 11. 1992.). 


9 “HVO je napadom na OS Busovače u junu mjesecu i razoružavanjem istih razotkri- 


la svoje namjere da bi 21. 10. 1992. g. gnusnim napadom na OS Prozora i pljačkaškim poho- 
dom na Muslimane, potpomognuti ustašama iz Hrvatske, potvrdila svoje namjere i tako defi- 
nitivno bez ikakve dileme i dvoumljenja postalo zajedno sa Hrvatskom tihi agresor br. 2. na 
RBiH", rečenica je koja je u studenom 1992. objavljena u gornjevakufskom muslimanskom 
listu Behar-press, G. Vakuf, 20. 11. 1992., 5. Zanimljivo je da nadnevak borbi u Prozoru nije 
točan iako su Gornji Vakuf i Prozor susjedne općine. 


1! Smail ČEKIĆ, Agresija na Bosnu i genocid nad Bošnjacima 1991-1993., Ljiljan, Sarajevo 
1994., 226. 

Razlozi za sukob 


Hrvati su u općini Prozor držali vlast i uz to bili vojnički dominantni, pa 
su samim time povoda za sukob imali mnogo manje od Muslimana. Za sada 
nema nikakvih naznaka da je političko i vojno čelništvo bosanskohercego- 
vačkih Hrvata (Predsjedništvo ili Glavni stožer HVO-a) potaknulo oruža- 
no razračunavanje u Prozoru. Civilno vrhovništvo je Prozor držalo područ- 
jem čije mjesto nije sporno u razgraničenju i teritorijalnoj jedinici Hrvata u 
Bosni i Hercegovini koja je očekivana u budućem ustroju republike. Vojni 
napor HVO-a u tom trenutku bio je usmjeren na zajedničku operaciju s 
HV-om na Južnom bojištu prema snagama Hercegovačkog korpusa VRS-a 
u Podveležju. U sklopu priprema za ovu operaciju, vrijeme će pokazati neu- 
spješnu, Glavni stožer HVO-a je 18. listopada zapovjedio je da se iz sasta- 
va Operativne zone Sjeverozapadna Hercegovina dio topništva iz brigada 
HVO-a iz Livna i Tomislavgrada (tri haubice 122 mm), dio postrojbi za elek- 
troničko izviđanje, osam ručnih bacača granata 40 mm i laserski daljino- 
mjer s poslugom iz Livna u tijeku 19. listopada premjesti u Čapljinu i stavi 
pod zapovijedanje Operativne zone Jugoistočna Hercegovina.'** Zapovijed 
za njihovo slanje Zap. OZ Sjeverozapadna Hercegovina napisana je 19. listo- 
pada kada se ona morala provesti u djelo.!* Već je ovo dostatno da se odba- 
ci tvrdnja da je sukob iniciran s najviše vojne razine HVO-a jer je uzimanje 
oko 25% topništva Operativne zone za drugi smjer pokazatelj da sukob nije 
očekivan, a kamo li planiran. Ovaj sukob ih je zatekao i neugodno iznena- 
dio. Nakon okončanja sukoba, opće stanje se nije promijenilo, HVO je i dalje 
imao isti opći položaj - vojnu i političku dominaciju. 

Okolnost da je Prozor u neposrednom susjedstvu s općinama u kojima 
je ABiH bila brojnija i jača, stvorio je očito u Muslimana u Prozoru osjećaj 
da je njihov politički i vojnički položaj mnogo bolji nego u npr. Muslimana 
u Livnu i Tomislavgradu. To je pak dovelo do oštrog kursa koji ni vojnički 
ni politički nisu mogli podržati. Konkretno, to je značilo političko zaoštra- 
vanje i nepomirljivo stajalište prema političkoj opciji Herceg - Bosne, a voj- 
nički nastojanje da se što manje participira u obrani općine na crti prema 


"2 Središnji vojni arhiv Ministarstva obrane Republike Hrvatske, fond Zapovjedništva 
Operativne zone Split: OZ Split, Kl. 8/92-01/163, Ur. br. 1080-01-92-2 od 8. 4. 1992., Zapovijed. 
TG-113 je bila kratko na Južnom bojištu i njezina je primarna zadaća bila obrana zaleđa 
Šibenika. TG-114 je bila dulje na Južnom bojištu i početkom listopada 1992. dobila je obram- 
benu zadaću na dubrovačkom bojištu. Iz iste se zapovijedi vidi da je i dio 113. brigade bio na 
dubrovačkom bojištu, ali u sastavu TG-3. Središnji vojni arhiv Ministarstva obrane Republike 
Hrvatske, fond Zapovjedništva Južnog vojišta: Zap. Južnog vojišta, K1. 8/92-01/305, Ur. 
br. 1080-01-01-92-1 od 3. 10. 1992., Zapovijed za obranu na Južnom vojištu. Usp. Janko 
BOBETKO, Sve moje bitke, Vlastita naklada, Zagreb 1996., 351. 


8 HDA, ZDRBiH: HVO, Glavni stožer, Str. pov. br. 01-2370/92 od 18. 10. 1992., Uput djela 
postrojbi u OZ j/i “H* 

"4 HDA, ZDRBIH: HVO, Zap. OZ SZ Hercegovina, Str. pov. br. 77/92 od 19. 10. 1992., Uput 
dijela postrojbi u Operativnu zonu j/i H. 


399 


DAVOR MARIJAN, Sukob HVO-a i ABIH u Prozoru, u listopadu 1992. God. 38., br. 2., 379.-402. (2006) 


Kupresu. Ovakvo stajalište je nesumnjivo imalo punu političku i vojnu pot- 
poru iz Sarajeva, jer je geografski položaj Prozora bio iznimno značajan za 
vezu Hercegovine i srednje Bosne. HVO je ovoga bio svjestan što se vidi iz 
obavještajne procjene u kojoj se kaže da prema “svim raspoloživim podaci- 
ma cilj muslimanskih snaga na ovom prostoru je da ovladaju prometnica - 
ma i hidrocentralama. Kontrolom prometnica muslimanske snage bi u svo- 
jim rukama držale i sudbinu Hrvata u Srednjoj Bosni, a kontrolom hidro- 
centrala na Rami i Neretvi kontrolira se energetski sustav u južnom dijelu 
Hrvatske i HZ H-B“'* 


Zaključak 


Sukob HVO-a i ABiH u Prozoru nije se dogodio iznenada, pa se u među- 
sobnom odnosu Hrvata i Muslimana ne može uzimati kao dokaz za potpu- 
no drukčiji međusobni odnos no što je bio do tada. Obilje hrvatskih doku- 
menata u razdoblju od 19. do 23. listopada pokazuje da je Prozor od Glavnog 
stožera HVO-a tretiran kao dio širega vojnog sustava, kao uostalom i od 
Štaba Vrhovne komande i Komande TG-1 ABiH. Hrvati su bili brojniji i 
jači i nekoliko su dana držali pod nadzorom svoje snage, sve do trenutka 
kada su pripadnici ABiH ubili jednog borca HVO-a za što nije bilo nikakvog 
opravdanja. Nakon tog događaja nije se moglo, a u Prozoru se čini ni želje- 
lo obuzdavati borce HVO-a na uzdržavanje od sukoba. ABiH je brzo voj- 
nički poražen, a uz nju se i dio stanovništva povukao iz grada, što je iskori- 
šteno da se Prozor proglasi prvim planski očišćenim gradom. Kasnije, tije- 
kom 1993. u vrijeme sukoba HVO-a i ABiH u kojem su u ljeto sudjelova- 
li i dijelovi HV-a, ovaj sukob je muslimanska promidžba pretvorila u sim- 
bol agresije Republike Hrvatske na njih (odnosno njihovu percepciju Bosne 
i Hercegovine), iako postrojbi HV-a u sukobu nije bilo, odnosno nije ih tada 
uopće bilo na području Operativne zone Sjeverozapadna Hercegovina. 


Sukob u Prozoru bio je pokazatelj da pola godine nakon otvorenog rata u 
BiH, Hrvati i Muslimani različito gledaju na njezinu budućnost. Nakon što 
su i sami došli na udar velikosrpskoga vojnog stroja Muslimani su nakon 
teškog ljeta 1992. u kojem su se fizički i uz teške gubitke održali zahvaljuju- 
ći vojnom angažmanu Hrvatske vojske na granicama i u graničnim dijelo- 
vima BiH, pokrenuli proces proklamirane “obnove* BiH. U tom je trenutku 
proces odmaknuo do razine koja ih je vodila u rat s Hrvatima koji su bili za 
nacionalnu i teritorijalnu jedinicu u BiH. Sukob u Prozoru je bio tužni vje- 
snik budućeg muslimansko-hrvatskog rata. 


'55 HDA, ZDRBIH: HVO HZ H-B, VOS, Str. pov. br. 07-49/92 od 26. 10. 1992., Obavještajno 
izvješće br. 89/92, 

Kratice 


ABiH - Armija Bosne i Hercegovine 
GS HVO - Glavni stožer Hrvatskog vijeća obrane 
GŠ OS - Glavni štab oružanih snaga 


HDA, ZDRBiH - Hrvatski državni arhiv, Zbirka dokumenata o ratu u 
Bosni i Hercegovini 


HV - Hrvatska vojska 

HVO - Hrvatsko vijeće obrane 

HZ H-B - Hrvatska zajednica Herceg - Bosna 

IKM Konjic - istaknuto komandno mjesto 

IZM Vitez - Istaknuto zapovjedno mjesto Vitez 

j/i H - Jugoistočna Hercegovina 

OpŠO - Općinski štab obrane 

OS HVO - Oružane snage Hrvatskog vijeća obrane 

OS HZ - Oružane snage Hrvatske zajednice 

OZ S/Z H - Operativna zona Sjeverozapadna Hercegovina 
OZ SB - Operativna zona Srednja Bosna 

OZ - operativna zona 

RBiH - Republika Bosna i Hercegovina 

RV i PVO - Ratno vazduhoplovstvo i protivvazdušna dbrana 
SDA - Stranka demokratske akcije 

SIS - Sigurnosno-informativna služba 

ŠVK OS - Štab Vrhovne komande oružanih snaga 

TG-1 - Taktička grupa 1 (Prva taktička grupa) 

TO - Teritorijalna obrana 

UB SSNO - Uprava bezbednosti saveznog sekretarijata za narodnu obranu 
VK OS- Vrhovna komanda oružanih snaga 

VOS - Vojnoobavještajna služba 

VRS - Vojska Republike Srpske 

DAVOR MARIJAN, Sukob HVO-a i ABIH u Prozoru, u listopadu 1992. God. 38., br. 2., 379.-402. (2006) 
SUMMARY 


THE CONELICT BETWEEN THE CROATIAN DEFENSE COUNCIL 
(HVO) AND THE ARMED FORCES OF THE REPUBLIC OF BOSNIA 
AND HERCEGOVINA (ABIH) IN PROZOR IN OCTOBER 1992 


The clash between Croatian Defence Council (HVO) and the Armed 
Forces of the Republic of Bosnia and Herzegovina (ABiH) in Prozor, which 
took place 23-25 October, 1992, was brought on as a result of the widening 
of the conflict between the HVO and the ABiH in central Bosnia, or more 
precisely, an outgrowth of the violence which erupted in Novi Travnik on 18 
October 1992. The conflict must be viewed within the context of the general 
worsening of relations between the ABiH and HVO which began with the 
redirection of the Serbian war machine against the Muslims in April 1992. 
The conflict in Prozor is not an incident that occured quickly or unexpec- 
tedly, rather it is the local result of opposing views of the current political 
situation and future organization of Bosnia and Hercegovian. The actual 
conflict occurred when members of the ABiH killed a soldier of the HVO 
without provocation, which brought about the clash of arms which resulted 
in the defeat of the ABiH in Prozor as well as the retreat of a portion of the 
Muslim inhabitants of the town. Very quickly the following year, 1993, the 
Muslim (Bosniak) propaganda machine began transforming the conflict in 
Prozor into an act of violence against its own constituency, which, despite 
the fact that its forces were not present in the region, implicated the armed 
forces of the Republic of Croatia. 


Key words: Croatian Defence Council, Armed Forces of the Republic of 
Bosnia and Herzegovina, Prozor 

